**ZÁPISNICA**

**Zo zasadnutia Rady školy pri ZŠ, Janka Kráľa 1, Nová Dubnica, konaného dňa11. 4. 2019 o 16 00. v budove školy**

Účasť: podľa prezenčnej listiny

Termín konania: 11. 4. 2019 o 16,00 hod.

Miesto konania: Základná škola, Janka Kráľa 1 Nová Dubnica

Program: 1. Otvorenie zasadnutia RŠ

1. Správa o výchovno – vzdelávacej činnosti, jej výsledkoch a podmienkach v 1. polroku školského roka 2018/2019
2. Zápis do 1.ročníka
3. Rôzne, diskusia
4. Návrh na uznesenie

Zápis o priebehu:

K bodu 1

Zasadnutie otvorila predsedkyňa Rady školy PaedDr. Mária Galovičová. Privítala prítomných a oboznámila ich s programom zasadnutia. Všetci prítomní s programom súhlasili.

K bodu 2

Ďalším bodom programu bola správa o výchovno – vzdelávacej činnosti, jej výsledkoch a podmienkach v 1. polroku školského roka 2018/2019. Správu o výsledkoch podal riaditeľ školy Mgr. Martin Staňo a je súčasťou prílohy.

K bodu 3

Nasledujúcim bodom programu bolo vyhodnotenie zápisu do 1. ročníka, ktoré podal riaditeľ školy Mgr. Martin Staňo. Zápis na našej škole sa konal 2. a 3. apríla a zapísali sme 71 prváčikov, z toho 10 rodičov prváčikov požiadalo o odklad. Dodatočný zápis stále prebieha, rodičia sa môžu informovať na riaditeľstve školy.

K bodu 4 – Diskusia

p. Janes: podľa VZN pes nemôže ísť na námestie a iné miesta, ale do areálu školy áno, malo by sa do VZN dať, že okolo škôl, škôlok by mal byť zákaz venčenia psov,

p. Pažitka: je to o ľuďoch, aby si po sebe upratali, ak vidíte niekoho treba hneď volať mestskú políciu, psíčkari majú vybudované oplotené miesta, kde môžu púšťať psov na voľno,

p. Ibolyová: treba skúsiť dať tabuľku zákaz venčenia, možno to pomôže,

p. Pažitka: tabuľky to nevyriešia, ľudia ich aj tak nerešpektujú,

p. Janes: tabuľky možno nevyriešia, ale aspoň pomôžu,

p. Solíková: či by sa RZ a RŠ nedala dať v jeden deň a nie v jednom týždni,

p. Galovičová: asi nie, lebo RZ sú dlho a potom RŠ by musela byť až o 18.00, a inak kolegyniam sa nepáči, že sa musí otvárať škola o 7.20, keď ešte nechodí toľko zásobovacích áut,

p. Pažitka: zásobovacie autá chodia v čase 7.15 – 7.45, nie je normálne aby sa im deti uhýbali, priorita je ich bezpečnosť,

p. Galovičová: chodník bude asi najlepšie riešenie, aby to bolo oddelené,

p. Janes: ešte len od septembra bude problém, ak budú mať všetci obedy zdarma, škoda, že nemáme inú prístupovú cestu z druhej strany od kúpaliska,

p. Pažitka: riešenie sa nájde, prídite na mesto, navrhnite riešenie, dá sa vybudovať chodník popri ceste do školy, prečo by sa deti mali prispôsobovať dodávateľom,

p. Janes: kuchyňa musí mať mäso do 8.00, aby stihli navariť, chodia aj smetiari, bolo by vhodné keby chodili neskôr,

p. Pažitka: tak budú mať mäso 7.50, priorita je bezpečnosť detí a so smetiarmi je najmenší problém to zariadiť,

p. Staňo: budem hovoriť s vedúcou ŠJ, aby skúsila dohodnúť s dodávateľmi vhodné časy rozvozov.

K bodu 5 Návrh na uznesenie

**UZNESENIE**

**zo zasadnutia Rady školy pri ZŠ, Janka Kráľa 1, Nová Dubnica, konaného dňa 11. 4. 2019 o 16, 00 hod. v budove školy**

1. **Rada školy berie na vedomie**
   1. Správu o výchovno – vzdelávacej činnosti, jej výsledkoch a podmienkach v 1. polroku školského roka 2018/2019\*

\*Uvedený materiál je k nahliadnutiu k dispozícii u riaditeľa školy Mgr. Martina Staňa.

Zasadnutie Rady školy ukončila a prítomným za účasť poďakovala predsedkyňa Rady školy PaedDr. Mária Galovičová.

V Novej Dubnici:12. 4. 2019

Zápisnicu napísal: Mgr. Norbert Potočný ................................................

Zápisnicu overil: Bc. Pavol Pažítka

..............................................

Predseda Rady školy